449.57 REGOLAMENT IDWAR ILMA MAĦSUB GĦALL-KONSUM MILL-BNIEDEM L-AVVIŻ LEGALI 17 tal-2009, kif emendat bl-Avviż Legali 242 tal-2009; u bl-Att XXV tal-2015, u bl-Avviż Legali 299 tal-2017. L-AVVIŻ LEGALI 17 tal-2009, kif emendat bl-Avviż Legali 242 tal-2009; u bl-Att XXV tal-2015, u bl-Avviż Legali 299 tal-2017. 1. Titolu. It-titolu ta’ dawn ir-regolamenti hu Regolamenti Ilma Maħsub għall-Konsum mill-Bniedem. 2. Ambitu u l-applikabbiltà. Sostitwit: A.L.299 tal-2017. (1) Dawn ir-regolamenti jittrasponu d-dispożizzjonijiet ta’: (a) id-Direttiva tal-Kunsill 98/83/KE tat-3 ta’ Novembru, 1998, dwar il-kwalità tal-ilma maħsub għall-konsum mill-bniedem; (b) id-Direttiva tal-Kunsill 2015/1787 tas-6 ta’ Ottubru, 2015, li jemenda l-Annessi II u III tad-Direttiva tal-Kunsill 98/83/KE dwar il-kwalità tal-ilma maħsub għall-konsum mill-bniedem. (2) Dawn ir-regolamenti jikkonċernaw il-kwalità tal-ilma maħsub għall-konsum mill-bniedem, bil-għan li jipproteġi s-saħħa tal-bniedem mill-effetti negattivi ta’ kwalunkwe kontaminazzjoni tal-ilma maħsub għall konsum mill-bniedem billi jiżguraw li huwa tajjeb għas-saħħa unadif, u jiġi stabbilit reġim li jipprovdi protezzjoni għall-persuni li jikkunsmaw l-ilma u għandhom japplikaw għal kull ilma provdut minn fornitur tal-ilma. 3. Għall-finijiet ta’ dawn ir-regolamenti u kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar is-Sigurtà fl-Ikel; " awtorità kompetenti " tfisser is-Suprintendent tas-Saħħa Pubblika jew persuna li tkun awtorizzata taġixxi f’ismu; " Awtorità dwar il-Liċenzi " tfisser dik l-awtorità li tista’ tiġi mwaqqfa mir-Regolatur għas-Servizzi tal-Enerġija u l-Ilma; " id-Direttiva " tfisser id-Direttiva tal-Kunsill 98/83/KE tat-3 Novembru, 1998 fuq il-kwalità tal-ilma maħsub għall-konsum mill-bniedem u kull emenda li setgħet saritilha; "forniment privat tal-ilma " tfisser dak l-ilma tax-xorb li ma jitqassamx min-nisġa għad-distribuzzjoni; "fornitur tal-ilma " tfisser kull persuna li tforni ilma maħsub għall-konsum mill-bniedem u tinkludi fornitur tal-ilma privat; "ilma maħsub għall-konsum mill-bniedem " tfisser: (a) l-ilma kollu sew fl-istat oriġinali tiegħu sew wara li jiġi ttrattat, li hu ma ħsub għax-xorb, tisjir, tħejjija ta’ l-ikel jew għal kull skop ieħor fid-dar, minkejja l-oriġini tiegħu u jekk ikunx fornut min-nisġa għad-distribuzzjoni, tanker, jew fi fliexken jew kontenituri; (b) l-ilma kollu li jintuża f’impriża li tipproduċi l-ikel għall-manifattura, ipproċessar, preservazzjoni jew tqegħid fis-suq ta’ prodotti jew sustanzi maħsubin għall-konsum mill-bniedem kemm-il darba l-awtorità kompetenti tkun sodisfatta li l-kwalità tal-ilma ma tistax taffettwa t-tjubija għas-saħħa tal-oġġetti tal-ikel fl-għamla aħħarija tagħhom; "nisġa għad-distribuzzjoni " tinkludi kull metodu li bih l-ilma maħsub għall-konsum mill-bniedem jiġi ttrasportat lejn sistema ta’ distribuzzjoni fid-djar; "sistema ta’ distribuzzjoni fid-djar " tfisser it-tubaturi, tagħmir u bċejjeċ oħra li jiġu istallati bejn il-vitien maħsubin biex iwasslu l-ilma għall-konsum mill-bniedem, u n-nisġa għad-distribuzzjoni, ħlief dawk li jaqgħu taħt ir-responsabbiltà tal-fornitur tal-ilma fil-kapaċità tiegħu bħala fornitur tal-ilma; "sorsi " għar-rigward tal-ilma għandha tinkludi mnejn joħroġ l-ilma ittrattat, spiera, stazzjon li jtella’ l-ilma, post fejn isir it-taħlit jew ġiebja mnejn jingħata servizz, kemm permanenti, kemm mhix. 4. Eżenzjonijiet. (1) Id-dispożizzjonijiet ta’ dawn ir-regolamenti m’għandhomx ikunu japplikaw għal: (a) ilma minerali natura li rikonoxxut bħala tali mill-awtorità kompetenti, skond id-Direttiva tal-Kunsill 80/777/KEE tal-15 ta’ Lulju 1980 fuq l-approssimazzjoni tal-liġijiet tal-Istati Membri dwar l-esplojtazzjoni u tqegħid fis-suq ta’ tipi ta’ ilma minerali naturali; (b) kull tip ta’ ilma li jkun prodott mediċinali fil-kuntest tat-tifsira tad-Direttiva tal-Kunsill 65/65/KEE tas-26 ta’ Jannar 1965 fuq l-approssimazzjoni tad-dispożizzjonijiet stipulati bil-liġi, regolamenti jew xi azzjoni amministrattiva li jkollha x’taqsam ma’ prodotti mediċinali. (2) L-awtorità kompetenti tista’ teżenta mid-dispożizzjonijiet ta’ dawn ir-regolamenti: (a) ilma esklussivament maħsub għal dawk il-finijiet fejn l-awtorità kompetenti tkun sodisfatta li l-kwalità tal-ilma ma tagħmel l-ebda differenza, sew direttament jew indirettament, fuq is-saħħa tal-konsumaturi involuti; (b) ilma maħsub għall-konsum mill-bniedem ġej minn forniment individwali li jkun jipprovdi inqas minn 10 m3 kull jum bħala medja jew li jkun iservi għal inqas minn ħams in persuna, kemm-il darba l-ilma jiġi fornut bħala parti minn xi attività kummerċjali jew pubblika. (3) F’dawk il-każijiet fejn l-awtorità kompetenti tagħti dawk l-eżenzjonijiet li hemm provdut dwarhom fis-sub regolament ta’ qabel, hija għandha tiżgura li n-nies involuti għandhom jiġu mgħarrfa b’dan u b’kull azzjoni li tista’ tittieħed sabiex titħares is-saħħa tal-bniedem mill-effetti kuntrarji li jirriżultaw minn kull kontaminazzjoni tal-ilma maħsub għall-konsum mill-bniedem. Iżjed minn hekk, meta jidher li jkun hemm xi periklu potenzjali għas-saħħa tal-bniedem ġej mill-kwalità ta’ dak l-ilma, il-popolazzjoni involuta għandha tiġi mgħarrfa b’dan kemm jista’ jkun malajr. 5. (1) Mingħajr preġudizzju għal kull obbligu ieħor taħt id-dispożizzjonijiet ta’ xi liġijiet oħra, l-awtorità kompetenti għandha tieħu dawk il-miżuri meħtieġa sabiex tiżgura li l-ilma maħsub għall-konsum mill-bniedem ikun tajjeb għas-saħħa u nadif. Għall-finijiet tal-inqas ħtiġiet ta’ dawn ir-regolamenti, ilma maħsub għall-konsum mill-bniedem ikun tajjeb għas-saħħa unadif jekk: (a) ikun ħieles minn kull mikro-organiżmu u parassitu minn kull sustanza li, fl-għadd jew konċentrazzjonijiet, jikkostitwixxu periklu potenzjali għas-saħħa tal-bniedem, u (b) dan ikun konformi mal-inqas ħtiġiet stipulati fl-Iskeda I, Taqsimiet A u B; u (ċ) jekk, skond id-dispożizzjonijiet rilevanti ta’ dawn ir-regolamenti u skond it-Trattat, l-awtorità kompetenti tieħu kull miżura oħra meħtieġa sabiex tiżgura li l-ilma maħsub għall-konsum mill-bniedem ikun konformi mal-ħtiġiet ta’ dawn ir-regolamenti. (2) L-awtorità kompetenti għandha tiżgura li l-miżuri meħudin sabiex jiġu mplimentati d-dispożizzjonijiet ta’ dawn ir-regolamenti m’għandhom f’ebda ċirkostanza jkollhom effett li jippermettu, direttament jew indirettament, sew xi deterjorazzjoni tal-kwalità preżenti tal-ilma maħsub għall-konsum mill-bniedem sakemm dik tkun rilevanti għall-ħarsien tas-saħħa tal-bniedem jew xi żjieda fit-tniġġis ta’ xi ilma li jintuża għall-produzzjoni ta’ ilma tax-xorb. 6. Standards ta’ kwalità. (1) L-awtorità kompetenti għandha tistabbilixxi valuri li jkunu japplikaw għall-ilma maħsub għall-konsum mill-bniedem skond il-parametri stabbiliti fl-Iskeda I. (2) Il-valuri stabbiliti skond is-sub regolament ta’ qabel m’għandhomx ikunu inqas restrittivi minn dawk stabbiliti fl-Iskeda I. Dwar il-parametri stabbiliti fl-Iskeda I, Taqsima Ċ, il-valuri għandhom jiġu stabbiliti biss għal finijiet ta’ monitoraġġ u għat-twettiq tal-obbligi mqiegħda fir-regolament 9. (3) L-awtorità kompetenti għandha tistabbilixxi valuri għal parametri addizzjonali li ma jkunux jinsabu fl-Iskeda Imeta l-ħarsien tas-saħħa tal-bniedem f’Malta jew f’xi żona li hemm fiha tkun hekk teħtieġ. Il-valuri stabbiliti għandhom mill-inqas ikunu jissodisfaw il-ħtiġiet tar-regolament 5(1)(a). 7. Ħarsien dwar konformità. Emendat: A.L.242 tal-2009. (1) Il-valuri parametriċi stabbiliti skond ir-regolament ta’ qabel għandhom jitħarsu: (a) fil-każ tal-ilma fornut min-nisġa għad-distribuzzjoni, fil-punt, f’xi fond jew stabbiliment, mnejn dan joħroġ mill-vitien lisoltu jintużaw għall-konsum mill-bniedem; (b) fil-każ tal-ilma fornut minn tanker, fil-punt mnejn dan joħroġ minn ġot-tanker; (ċ) fil-każ tal-ilma li jitqiegħed fi fliexken jew kontenituri maħsubin għall-bejgħ, fil-punt mnejnil ma jitqiegħed fil-fliexken jew fil-kontenituri; (d) fil-każ tal-ilma li jintuża f’impriża għall-produzzjoni tal-ikel, fil-punt fejn jintuża l-ilma f’dik l-impriża. (2) Fil-każ tal-ilma li jaqa’ taħt is-subregolament (1)(a), l-awtorità kompetenti għandha titqies li tkun wettqet l-obbligu tagħha taħt dan ir-regolament u taħt ir-regolamenti 5 u 9(2) meta jkun jista’ jiġi stabbilit li n-nuqqas ta’ konformità mal-valuri parametriċi stabbiliti skond ir-regolament 6 ikun dovut għas-sistema ta’ distribuzzjoni fid-djar jew il-manutenzjoni ta’ dik is-sistema ħlief f’dawk il-fondi u stabbilimenti fejn l-ilma jiġi fornut lill-pubbliku, bħalma huma skejjel, sptarijiet u ristoranti. (3) Meta jkunu japplikaw id-dispożizzjonijiet tas-sub regolament (2) ikun hemm riskju li l-ilma li jaqa’ taħt is-subregolament (1)(a) ma jkunx konformi mal-valuri parametriċi stabbiliti skond ir-regolament 5, l-awtorità kompetenti għandha madankollu tiżgura li: (a) ji ttieħdu miżuri adatti sa biex jitnaqqas jew jiġi eliminat ir-riskju ta’ nuqqas ta’ konformità mal-valuri parametriċi, bħalma huma dawk li jiġu notifikati s-sidien ta’ postijiet b’kull azzjoni ta’ rimedju possibbli li dawn jistgħu jieħdu, u, jew kull miżura oħra, bħalma huma teknikalitajiet ta’ trattament adatti, biex jibdlu n-natura jew il-proprjetajiet tal-ilma qabel ma dan jiġi fornut, sabiex jitnaqqas jew jiġi eliminat ir-riskju li jkun hemm tal-ilma li ma jkunx jikkonforma mal-valuri parametriċi wara li dan ikun ġie fornut; u (b) il-konsumaturi involuti jiġu debitament mgħarrfa u mogħti jin pariri dwar kull azzjoni ta’ rimedju addizzjonali possibbli li huma għandhom jieħdu. 8. Monitoraġġ. (1) L-awtorità kompetenti għandha tieħu l-miżuri kollha meħtieġa sabiex tiżgura li jsir monitoraġġ regolari tal-kwalità tal-ilma maħsub għall-konsum mill-bniedem, sabiex jiġi verifikat li l-ilma disponibbli għall-konsumaturi jkun skond il-ħtiġiet ta’ dawn ir-regolamenti u b’mod partikolari tal-valuri parametriċi stabbiliti skond ir-regolament 6. Għandhom jittieħdu kampjuni li jkunu rappreżentattiivi tal-kwalità tal-ilma kkunsmat matul is-sena. B’żjieda ma’ dan, l-awtorità kompetenti għandha tieħu kull miżura meħtieġa sabiex tiżgura li, meta d-diżinfettar ikun jifforma parti mill-preparazzjoni jew distribuzzjoni tal-ilma maħsub għall-konsum mill-bniedem, tiġi vverifikata l-effiċjenza tad-diżinfettar li jkun ser isir, u li kull kontaminazzjoni li tirriżulta mill-prodott li joħroġ mid-diżinfettar tkun kemm jista’ jkun baxxa mingħajr ma jiġi preġudikat id-diżinffettar. (2) Sabiex ikun hemm konformità mal-obbligi tas-sub regolament (1), għandhom jiġu stabbiliti programmi ta’ monitoraġġ mill-awtorità kompetenti għall-ilma kollu maħsub għall-konsum mill-bniedem. Dawk il-programmi ta’ monitoraġġ għandhom ikunu konformi mal-inqas ħtiġiet stabbiliti fl-Iskeda II. (3) Il-postijiet mnejn jinġabru l-kampjuni għandhom jiġu stabbiliti mill-awtorità kompetenti u għandhom ikunu konformi mal-ħtiġiet rilevanti stabbiliti fl-Iskeda II. (4) (a) L-awtorità kompetenti għandha tikkonforma ruħha ma’ l-ispeċifikazzjonijiet għall-analiżi ta’ parametri stabbiliti fl-Iskeda III. (b) Jistgħu jintużaw metodi li ma jkunux dawk speċifikati fl-Iskeda III, Taqsima 1, sakemm ikun jista’ jintwera li r-riżultati miksubin huma mill-inqas daqstant ta’ min joqgħod fuqhom dawk li joħorġu mill-metodi speċifikati. Jekk l-awtorità kompetenti tirrikorri għal metodi alternattivi, hija għandha tgħaddi lill-Kummissjoni Ewropea kull informazzjoni li tolqot lil dawk il-metodi u l-ekwivalenzi tagħhom. (ċ) Dwar dawk il-parametri elenkati fl-Iskeda II, Taqsimiet 2 u 3, jista’ jintuża kull metodu ta’ analiżi sakemm dan ikun konformi mal-ħtiġiet stipulati fil-metodu. (5) L-awtorità kompetenti għandha tiżgura li jsir monitoraġġ addizzjonali skond kif adatt għal kull każ fuq dawk is-sustanzi u mikro-organiżmi li ma tkun ġiet stabbilita ebda bażi parametrika dwarhom skond ir-regolament 6, jekk ikun hemm għaliex jiġi suspettat li dawn jistgħu jkunu preżenti f’ammonti jew numri li jikkostitwixxu periklu potenzjali għas-saħħa tal-bniedem. 9. Azzjoni rimedjali u restrizzjoni fl-użu. Emendat: A.L.242 tal-2009. (1) L-awtorità kompetenti għandha tiżgura li meta jkun hemm xi nuqqas fil-konformità mal-valuri parametriċi stabbiliti skond ir-regolament 6, dan għandu jiġi investigat minnufih sabiex tkun tista’ tiġi identifikata l-kawża. (2) Jekk minkejja l-miżuri li jittieħdu biex jitħarsu l-obbligi mqiegħda bir-regolament 5(1), ilma maħsub għall-konsum mill-bniedem ma jkunx konformi mal-valuri parametriċi stabbiliti skond ir-regolament 6, u bla ħsara għar-regolament 7(2), l-awtorità kompetenti għandha tiżgura li tiġi trattata dik l-azzjonirimedjali meħtieġa mill-fornitur tal-ilma kemm jista’ jkun malajr biex tirrestawra l-kwalità tagħha u għandha tagħti prijorità għall-azzjoni ta’ infurzar tagħhom fil-qjies, fost l-oħrajn, ta’ kemm il-valur parametriku rilevanti jkun ġie estiż u ta l-periklu potenzjali għas-saħħa tal-bniedem. (3) Sew jekk ikun hemm, sew jekk ma jkun hemm l-ebda nuqqas ta’ konformità mal-valuri parametriċi, meta xi forniment ta’ ilma maħsub għall-konsum mill-bniedem ikun jikkostitwixxi periklu potenzjali għas-saħħa tal-bniedem, l-awtorità kompetenti għandha tgħarraf lill-Awtorità dwar il-Liċenzi li għandha tipprojbixxi d-distribuzzjoni, jew tirrestrinġi l-użu ta’ dak l-ilma mill-fornitur tal-ilma involut skond ma jista’ jkun il-każ, jew għandha tiżgura li tittieħed kull azzjoni oħra li tista’ tkun meħtieġa biex tħares is-saħħa tal-bniedem mill-fornitur tal-ilma. B’żjieda ma’ dan, il-fornitur tal-ilma, wara li jikkonsulta mal-awtorità kompetenti, għandu minnufih jgħarraf b’dan lill-konsumaturi u jagħtihom kull parir meħtieġ. (4) L-awtorità kompetenti għandha tiddeċiedi liema azzjoni taħt is-subregolament ta’ qabel dan għandha tittieħed meta jiġu kkunsidrati r-riskji għas-saħħa tal-bniedem li kieku jiġu kaġunati b’interruzzjoni fil-forniment jew b’restrizzjoni fl-użu tal-ilma maħsub għall-konsum mill-bniedem. (5) L-awtorità kompetenti tista’ tistabbilixxi linji gwida biex tassisti lill-fornitur ta’ kull tip ta’ ilma jwettaq l-obbligi tiegħu taħt is-subregolament (3). (6) Fil-każ li ma jkunx hemm konformità mal-valuri parametriċi jew mal-ispeċifikazzjonijiet stabbiliti fl-Iskeda I, Taqsima Ċ, l-awtorità kompetenti għandha tqis jekk in-nuqqas ta’ konformità jkunx ta’ riskju għas-saħħa tal-bniedem. Hija għandha tiżgura li l-fornitur tal-ilma jieħu kull azzjoni ta’ rimedju biex jirrestawra l-kwalità tal-ilma meta dan ikun meħtieġ li jsir biex titħares is-saħħa tal-bniedem. (7) L-awtorità kompetenti għandha tiżgura li, meta tittieħed azzjoni ta’ rimedju, il-fornituri tal-ilma għandhom minnufih javżaw lill-konsumaturi ħlief f’dawk il-każijiet l-awtorità kompetenti tqis li n-nuqqas ta’ konformità mal-valur parametriku ikun wieħed żgħir ħafna. 10. Derogi. Emendat: A.L.242 tal-2009. (1) L-awtorità kompetenti tista’ tipprovdi dwar derogi mill-valuri parametriċi stabbiliti fl-Iskeda I, Taqsima B, jew stabbiliti skond ir-regolament 6(3), sa valur massimu li jiġi stabbilit minnha, sakemm ebda deroga ma tkun tikkostitwixxi periklu potenzjali għas-saħħa tal-bniedem u sakemm il-forniment tal-ilma maħsub għall-konsum mill-bniedem fiż-żona involuta ma jkunx jista’ mod ieħor jibqa’ jingħata b’xi mezz ieħor raġonevoli. Id-derogi għandhom ikunu limitati għalkemm jista’ jkun ftit żmien u m’għandhomx ikunu jeċċedu t-tliet snin, li fi tmiemhom għandha ssir reviżjoni sħiħa sabiex jiġi stabbilit jekk ikunx sar progress biżżejjed. Meta l-awtorità kompetenti tkun biħsiebha tagħti deroga oħra, hija għandha twassal ir-reviżjoni, flimkien mar-raġunijiet għad-deċiżjoni tagħha dwar it-tieni deroga, lill-Kummissjoni Ewropea. Ebda deroga bħal dawk m’għandha tkun teċċedi t-tliet snin. (2) F’ċirkostanzi eċċezzjonali, l-awtorità kompetenti tista’ titlob lill-Kummissjoni Ewropea għat-tielet deroga għal perjodu li ma jkunx jeċċedi t-tliet snin. (3) Kull deroga li tingħata skond dan ir-regolament għandha tispeċifika dan li ġej: (a) ir-raġunijiet għad-deroga; (b) il-parametru involut, riżultati rilevanti ta’ monitoraġġ preċedenti, u l-valur massimu possibbli taħt id-deroga; (ċ) l-area ġeografika, il-kwantità tal-ilma fornut kull ġurnata, il-popolazzjoni involuta u jekk tkunx ser tiġi involuta jew le xi produzzjoni rilevanti ta’ xi impriża tal-ikel; (d) skema ta’ monitoraġġ, flimkien ma’ frekwenza ta’ monitoraġġ miżjuda meta dan ikun meħtieġ; (e) ġabra tal-pjan biex tkun tista’ tittieħed l-azzjoni ta’ rimedju meħtieġa, inkluż skeda tax-xogħol u stima tan-nefqa u dispożizzjonijiet dwar ir-reviżjoni; (f) għal kemm żmien tkun seriddu mid-deroga. (4) Jekk l-awtorità kompetenti tqis li n-nuqqas ta’ konformità ma’ xi valur parametriku tkun waħda żgħira ħafna, u jekk xiazzjoni li tittieħed skond ir-regolament 9(2) tkun waħda biżżejjed biex tkun ta’ rimedju għall-problema fi żmien tletin jum, il-ħtiġiet tas-sub regolament (3) m’għandhomx jiġu applikati ta’ bilfors. F’dak il-każ, ikun biss l-ogħla valur permissibbli għall-parametru involut u l-perjodu mogħti li fih ikollu jinsabri medju għall-problema, li għandhom jiġu stabbiliti mill-awtorità kompetenti. (5) Jista’ ma jibqax jintuża is-subregolament (4) jekk in-nuqqas ta’ konformità ma’ xi valur parametriku wieħed dwar xi forniment ta’ ilma jkun ġara matul aktar minn tletin ġurnata b’kollox u flimkien matul it-tnax-il xahar ta’ qabel. (6) Fil-każ li l-awtorità kompetenti tirrikorri għad-derogi li hemm provdut dwarhom f’dan ir-regolament, hija għandha tiżgura li l-popolazzjoni li tiġi milquta b’xi deroga bħal dik tiġi minnufih mgħarrfa bid-deroga u bil-kondizzjonijiet li jkunu jirregolawha b’avviż li jiġi pubblikat fil-Gazzetta u b’kull mezz ieħor adatt għaldaqshekk. B’żjieda ma’ dan l-awtorità kompetenti għandha, meta jkun meħtieġ, tiżgura li jkun hemm gruppi partikolari tal-popolazzjoni li jiġu avżati li d-deroga tista’ tkun waħda li tippreżenta riskju speċjali: Iżda dawn l-obbligi m’għandhomx ikunu japplikaw għal ċirkostanzi deskritti fir-regolament 4 kemm-il darba l-awtoritajiet kompetenti ma jiddeċidux xort’oħra. (7) Bl-eċċezzjoni ta’ derogi mogħtijin skond is-sub regolament (4), l-awtorità kompetenti għandha tgħarraf lill-Kummissjoni Ewropea fi żmien xahrejn b’kull deroga li tkun tinvolvi forniment tal-ilma individwali li jkun jeċċedi l-1,000 m3 kull jum bħala medja ta’ servizz mogħti lil aktar minn ħames telef persuna, inkluża l-informazzjoni speċifikata fis-sub regolament (3). (8) Dan ir-regolament ma japplikax għal ilma maħsub għall-konsum mill-bniedem li jiġi offrut għall-bejgħ fi fliexken jew kontenituri. 11. Assigurazzjoni ta’ kwalità fit-trattament, tagħmir u materjal. L-awtorità kompetenti għandha tieħu dawk il-miżuri kollha li jkunu jiżguraw li l-ebda sustanza jew materjal f’istallazzjonijiet ġodda użati fit-tħejjija jew fid-distribuzzjoni tal-ilma maħsub għall-konsum mill-bniedem jew impuritajiet li jkollhom x’jaqsmu ma’ dawk is-sustanzi jew dak il-materjal għal istallazzjonijiet ġodda, m’għandhom jitħallew f’ilma maħsub għall-konsum mill-bniedem f’konċentrazzjonijiet ogħla minn dawk meħtieġa għall-fini tal-użu tagħhom, u li dawn ma jkunux, sew direttament jew indirettament, inaqqsu l-ħarsien tas-saħħa tal-bniedem li hemm provdut dwarhom f’dawn ir-regolamenti; id-dokument interpretattiv u l-ispeċifikazzjonijiet tekniċi li joħorġu mill-Artikolu 3 u l-Artikolu 4(1) tad-Direttiva tal-Kunsill 89/106/KEE tal-21 ta’ Diċembru 1988 fuq l-approssimazzjoni tal-liġijiet, dispożizzjonijiet amministrattivi tal-Istati Membri dwar il-kostruzzjoni ta’ prodotti għandha tkun tirrispetta l-ħtiġiet ta’ dawn ir-regolamenti. 12. Informazzjoni u rappurtar. Emendat: A.L.242 tal-2009. (1) Il-fornituri tal-ilma għandhom jippubblikaw ta’ kull tliet xhur sad-data li jkunu qegħdin, tagħrif dwar il-kwalità tal-ilma għall-konsum mill-bniedem fuq paġna ta’ sit tal-internet lil-pubbliku jista’ jara u li tiġi mwaqqfa għaldaqstant u, meta jkunhekk prattiku li jsir, dawn għandhom jaraw ukoll li dak it-tagħrif ikun disponibbli għall-konsumaturi b’kull mezz elettroniku ieħor adatt. (2) L.S.435.61 Mingħajr preġudizzju għar-Regolamenti dwar il-Libertà ta’ Aċċess għal Informazzjoni dwar l-Ambjent, l-awtorità kompetenti għandha tippubblika rapport kull tliet snin fuq il-kwalità tal-ilma maħsub għall-konsum mill-bniedem bil-għan li tgħarraf lill-konsumaturi. L-ewwel rapport għandu jkopri s-snin 2002, 2003 u 2004. Kull rapport għandu jinkludi, bħala l-minimu, il-fornimenti individwali kollha li jeċċedu l-1,000 m3 kull jum bħala medja jew li jfornu aktar minn ħames telef persuna u għandu jkopri tliet snin kalendarji u għandu jiġi ppubblikat fi żmien sena kalendarja mill-għeluq tal-perjodu ta’ rappurtar. (3) L-awtorità kompetenti għandha tibgħat ir-rapporti tagħha lill-Kummissjoni Ewropea fi żmien xahrejn mill-pubblikazzjoni tagħhom. (4) L-għamla u l-inqas informazzjoni li għandha tiddaħħal fir-rapporti provduti fis-sub regolament (2) għandhom jiġu determinati filwaqt li jkunu mħarsa l-miżuri li għalihom jirreferu dawn ir-regolamenti u jekk ikun neċessarju, għandhom jiġu emendati skond il-proċedura stipulata fl-Artikolu 12 tad-Direttiva. (5) Flimkien mal-ewwel rapport l-awtorità kompetenti għandha wkoll tagħmel rapport li jintbagħat lill-Kummissjoni fuq il-miżuri li tkun ħadet jew li tkun ser tieħu biex twettaq l-obbligi tagħha konformement mar-regolament 7(3) u mal-Iskeda I, Taqsima B, nota 10.